Shu kunga qadar ikki marta piyoda Hajga qilgan saudiyalik erkak yaqinda uchinchi shunday safarni yakunlamoqda. Bu haqda Arabnews portali xabar bermoqda. Nosir Jorulloh al-Qahtoniy ilgarigi ikkita safarini onasi va shahzoda Noifga atagan edi. Uchinchi safar esa Saudiya Arabistoni asoschisi, qirol Abdulaziz xotirasiga bag‘ishlandi. Aytilishicha, al-Qahtoniy o‘z sayohatini 24 avgust kuni boshlagan. Keyingi seshanba u o‘z manziliga yetib kelishi kutilmoqda.U o‘z sayohatini videokameraga qayd qilib, internetga joylashtirib bormoqda.